
ΔΗΜΟΣ ΑΓΙΑΣ ΒΑΡΒΑΡΑΣ
Γραφείο τύπου                                  ΔΕΛΤΙΟ  ΤΥΠΟΥ                                                 7/10/2026
ΕΣΥ ΜΑΘΑΙΝΕΙΣ ΑΠΟ ΕΜΕΝΑ ΚΑΙ ΕΓΩ ΜΑΘΑΙΝΩ ΑΠΟ ΕΣΕΝΑ
Πρόγραμμα διαγενεακών δράσεων των ΚΑΠΗ 
Οι οργανωμένες διαγενεακές δράσεις είναι πρωτοβουλίες που φέρνουν κοντά  ανθρώπους διαφορετικών ηλικιών  με στόχο τη συνεργασία, την ανταλλαγή εμπειριών και την αμοιβαία μάθηση.
Οι διαγενεακές δράσεις ουσιαστικά γεφυρώνουν το χάσμα μεταξύ διαφορετικών γενεών , καταρρίπτουν τα ηλικιακά στερεότυπα, ενισχύουν την εξωστρέφεια ενώ μέσω της βιωματικής μεθόδου, τα άτομα που συμμετέχουν αφηγούνται, παίζουν, μαθαίνουν, συναισθάνονται, συμπεριλαμβάνουν τη διαφορετικότητα.  
Τα ΚΑΠΗ του Δήμου μας  εδώ και πολλά χρόνια υποστηρίζουν έμπρακτα τη φιλοσοφία της διαγενεακής δράσης-μάθησης, μέσα από σταθερή συνεργασία που διατηρούν με τη σχολική κοινότητα όλων των βαθμίδων εκπαίδευσης. 
Πιο συγκεκριμένα, κάθε χρόνο, το Τμήμα Υγιούς Γήρανσης και Κοινωνικής Αλληλεγγύης οργανώνει εκδηλώσεις διαγενεακού χαρακτήρα με τη φιλοξενία παιδιών στους χώρους των ΚΑΠΗ – ΚΕΦΑ όπως, αφηγήσεις παραμυθιών, δημιουργική γραφή, εικαστικές κατασκευές και ψυχαγωγικές δράσεις με εκπαιδευτικό χαρακτήρα. Παράλληλα δέχεται προσκλήσεις συμμετοχής των μελών σε δράσεις εντός των σχολικών μονάδων, όπως παραστάσεις κουκλοθεάτρου, συμμετοχή σε προγράμματα επαγγελματικού προσανατολισμού, συμμετοχή σε σχολικές εκδηλώσεις και εκπαίδευση σε παραδοσιακές κατασκευές.  
Οι δράσεις αυτές  έχουν μεγάλη συμμετοχή ηλικιωμένων και παιδιών και υποστηρίζονται με ενθουσιασμό.  
Για περισσότερες πληροφορίες οι ενδιαφερόμενοι μπορούν να επικοινωνούν με:
Α’ ΚΑΠΗ, Καλαντζάκου 7, 2105690075
ΚΕΦΑ, Ηρακλείου 20 Πλατεία Μακρυγιάννη, 2105691161
Γ ΚΑΠΗ, Αθανασίου Διάκου 97, 2105696511.!

